open-index/open-wikipedia-markdown huggingface dataset:
Κωνσταντίνος Παλαιολόγος (γιος Ανδρόνικου Β΄)

Ο **Κωνσταντίνος Παλαιολόγος** (1278/81 - 1334/35) ήταν γιος του Ανδρόνικου Β΄. Απεκαλείτo *πορφυρογέννητος* και είχε τον τίτλο του *δεσπότη*. Ήταν κυβερνήτης της Αυλώνας και μετά της Θεσσαλονίκης.

## Βιογραφία

Ο Κωνσταντίνος Δούκας Κομνηνός Παλαιολόγος γεννήθηκε, όταν ο πατέρας του ήταν συναυτοκράτορας,  στην αίθουσα των ανακτόρων που λεγόταν *Πορφύρα* μεταξύ των ετών 1278 - 1281. Στις σφραγίδες του φέρει το επίθετο *πορφυρογέννητος*. Μητέρα του ήταν η πρώτη σύζυγος του Ανδρόνικου Β΄, η Άννα της Ουγγαρίας, κόρη του Στεφάνου Ε΄ της Ουγγαρίας. Ήταν ο δεύτερος γιος, μεγαλύτερος αδελφός του ήταν ο Μιχαήλ Θ΄ Παλαιολόγος. Το 1294 νυμφεύτηκε την Ευδοκία Μουζαλώνισσα Παλαιολογίνα κόρη του μεγάλου λογοθέτη Θεοδώρου Μουζάλωνος και ο πατέρας του με την ευκαιρία αυτή του απένειμε τον τίτλο του *δεσπότη*, της υψηλότερης διάκρισης στης Αυλή. Το 1305 πολέμησε στην Άπρο της Θράκης εναντίον της Καταλανικής Εταιρείας, αλλά η μάχη έληξε με καταστροφική ήττα. Το 1317 η ετεροθαλής αδελφή του Σιμωνίς Παλαιολογίνα, σύζυγος του Στέφαν-Ουρός Β΄ της Σερβίας, ήρθε στην Κωνσταντινούπολη για την κηδεία της μητέρας της Γιολάντας του Μομφερράτου. Έπειτα αρνήθηκε να επιστρέψει στη Σερβία και φόρεσε μοναστικά ενδύματα.

Ο σύζυγός της έστειλε άνδρες για να την πάρει και απειλούσε με πόλεμο. Τότε ο Κωνσταντίνος της φόρεσε πολιτικά ενδύματα και συνόδευσε την απρόθυμη αδελφή του στη Σερβία μαζί με τους άνδρες του συζύγου της. Περίπου τότε ο Κωνσταντίνος νυμφεύτηκε πάλι με μία ονόματι επίσης Ευδοκία. Το 1319 ορίστηκε κυβερνήτης της Αυλώνας και το 1321-22 κυβερνήτης της Θεσσαλονίκης. Τότε ξέσπασε η εμφύλια διένεξη των ετών 1321-28 και ο ανιψιός του Ανδρόνικος Γ΄ Παλαιολόγος τον φυλάκισε στο Διδυμότειχο. Έπειτα έγινε μοναχός με το όνομα Κάλλιστος. Απεβίωσε το 1334/35.

## Οικογένεια

Νυμφεύτηκε το 1294 την Ευδοκία Μουζαλώνισσα Παλαιολογίνα, κόρη του μεγάλου λογοθέτη Θεοδώρου Μουζάλωνος· δεν απέκτησαν τέκνα.

Από τον δεύτερο γάμο του με την Ευδοκία Νεοκαισαρείτισσα Παλαιολογίνα, κόρη του Νεοκαισαρείτη του πρωτασηκρίτη, από μερικές πηγές αναφέρεται, ότι δεν απέκτησε παιδιά, ενώ από άλλες ότι απέκτησε την

*Ευδοκία Παλαιολογίνα Τζαμπλακώνισσα.

Από μία σχέση του με μία υπηρέτρια, την *Καθαρή*, είχε ένα φυσικό τέκνο, τον:

*Μιχαήλ Καθαρό Παλαιολόγο.

## Παραπομπές



## Πηγές
* 

Κατηγορία:Δυναστεία των Παλαιολόγων
Κατηγορία:Δεσπότες (τίτλος ευγενείας)
Κατηγορία:Βυζαντινοί του 13ου αιώνα
Ιωάννης Παλαιολόγος (γιος Ανδρόνικου Β΄)

Ο **Ιωάννης Παλαιολόγος** (1286 - 1307), δεσπότης και κυβερνήτης της Θεσσαλονίκης ήταν μεγαλύτερος γιος του Αυτοκράτορα των Ρωμαίων Ανδρόνικου Β΄ Παλαιολόγου και της δεύτερης συζύγου του Γιολάντας (Ειρήνης) του Μομφερράτου, κόρης του Γουλιέλμου Ζ΄ μαρκησίου του Μομφερράτου.

Πήρε τον τίτλο του *δεσπότη* (22 Μαΐου 1295) και νυμφεύτηκε την Ειρήνη, κόρη του μεγάλου λογοθέτη Νικηφόρου Χούμνου (1303), δεν απέκτησαν παιδιά. Ορίστηκε κυβερνήτης της Θεσσαλονίκης (1304) και έκανε δωρεές στη μονή της Οδηγήτριας.

Ο θείος του Ιωάννης Α΄ του Μομφερράτου απεβίωσε (1305), η μητέρα του ήθελε να τον στείλει να τον διαδεχθεί στη Μαρκιωνία του Μομφερράτου αλλά ο Πατριάρχης Αθανάσιος Α΄ το απαγόρευσε. Η μητέρα του έστειλε τον δεύτερο αδελφό του Θεόδωρο που έγινε Μαρκήσιος του Μομφερράτου.
Απεβίωσε πρόωρα στην Θεσσαλονίκη (1307), το σώμα του μεταφέρθηκε στη μονή του Παντοκράτορος στην Κωνσταντινούπολη (1312).

## Οικογένεια
Νυμφεύτηκε την Ειρήνη, κόρη του μεγάλου λογοθέτη Νικηφόρου Χούμνου (1303). Δεν απέκτησαν παιδιά.

## Πρόγονοι





## Πηγές
* Erich Trapp, Hans-Veit Beyer, Σωκράτη Καπλανήρη, Ιωάννη Λεοντιάδη: "Παλαιολόγος, Ιωάννης" στο Prosopographisches Lexikon der Palaiologenzeit, τόμος 9, Βιέννη 1989, Verlag der Österreichischen Akademie der Wissenschaften.

Κατηγορία:Δυναστεία των Παλαιολόγων
Κατηγορία:Βυζαντινοί του 13ου αιώνα
Προεδρικές εκλογές 2017 στο Ανατολικό Τιμόρ

**Προεδρικές εκλογές** διεξήχθησαν στο Ανατολικό Τιμόρ στις 20 Μαρτίου 2017. Το αποτέλεσμα ήταν μια νίκη για τον Φρανσίσκο Γκουτέρες από το FRETILIN.

## Εκλογικό σύστημα
Ο Πρόεδρος του Ανατολικού Τιμόρ εκλέγεται χρησιμοποιώντας το σύστημα δύο γύρων. Αν απαιτείτο, ένας δεύτερος γύρος θα πραγματοποιούνταν στις 20 Απριλίου.

## Υποψήφιοι
* Ζοζέ Νέβες (Ανεξάρτητος), πρώην ηγέτης των ανταρτών. Ήταν αναπληρωτής επίτροπος στην Επιτροπή για την Καταπολέμηση της Διαφθοράς (Comissão Anti-Corrupção ή CAC) μέχρι τον Ιούλιο του 2016.
* Αντόνιο ντα Κονσεϊσάου (Δημοκρατικό Κόμμα)
* Ζοζέ Λουίς Γκουτέρες (Frenti-Mudança)
* Αμορίμ Βιέιρα (Ανεξάρτητος)
* Λουίς Άλβες Τίλμαν (Ανεξάρτητος)
* Φρανσίσκο Γκουτέρες (FRETILIN)
* Αντόνιο Μαέρ Λόπες (Σοσιαλιστικό Κόμμα του Τιμόρ)
* Άνγκελα Φρέιτας (Κόμμα των Εργαζομένων του Τιμόρ)

## Προκαταρκτικά αποτελέσματα

## Αναφορές


2017
Ανατολικο
Δημήτριος Παλαιολόγος (γιος Ανδρόνικου Β΄)

Ο **Δημήτριος Παλαιολόγος** (1297 - μετά το 1343) μέλος του Οίκου των Παλαιολόγων, δεσπότης και κυβερνήτης της Θεσσαλονίκης ήταν μικρότερος γιος του  Βυζαντινού αυτοκράτορα Ανδρόνικου Β΄ Παλαιολόγου και της δεύτερης συζύγου του Γιολάντας του Μομφερράτου.

## Βιογραφία

Η αδελφή του Σιμωνίς Παλαιολογίνα σύζυγος του Στεφάνου Ούρου Β΄ Μιλούτιν δεν απέκτησε τέκνα, ο Δημήτριος εστάλη στη Σερβία με την προοπτική να τον υιοθετήσει ο γαμπρός του και να τον διαδεχθεί, δεν έγινε τίποτε και επέστρεψε στην Κωνσταντινούπολη. Πήρε τον τίτλο του *δεσπότη*, την πιο ψηλή διάκριση της αυλής (1306). 
Στην εμφύλια σύγκρουση (1321 - 1328) πήρε το μέρος του πατέρα του εναντίον του ανιψιού του Ανδρόνικου Γ΄. 
Ορίστηκε κυβερνήτης της Θεσσαλονίκης (1327), αλλά την επόμενη χρονιά ο Ανδρόνικος Γ΄ μπήκε στην Θεσσαλονίκη. Ο Δημήτριος διέφυγε στη Σερβία και ο ανιψιός του αιχμαλώτισε τη σύζυγο και τα παιδιά του, όταν επικράτησε ο Ανδρόνικος Γ΄ ο Δημήτριος επέστρεψε στην Κωνσταντινούπολη. Το 1336 - 1337 κατηγορήθηκε ότι συνωμοτούσε εναντίον του ανιψιού του αλλά ο Ανδρόνικος Γ΄ απέσυρε την υπόθεση. Δεν αναφέρεται στις πηγές μετά το 1343.
Ήταν καταξιωμένος θεολόγος και ζωγράφος μικρογραφιών χειρογράφων.

## Οικογένεια

Η σύζυγός του μάλλον λεγόταν Θεοδώρα Κομνηνή. Κόρη τους ήταν η:

* Ειρήνη Παλαιολογίνα (πέθανε μετά το 1356), παντρεύτηκε τον Ματθαίο Καντακουζηνό.

Είχε τουλάχιστον ένα ακόμη τέκνο.

## Πρόγονοι





## Αναφορές σε πηγές


## Πηγές

*

Κατηγορία:Δυναστεία των Παλαιολόγων
Κατηγορία:Βυζαντινοί του 14ου αιώνα
Μιχαήλ Παλαιολόγος (γιος Ανδρόνικου Γ΄)

Ο **Μιχαήλ Παλαιολόγος** (γενν. 1337) ήταν γιος του Ανδρόνικου Γ΄ Αυτοκράτορα των Ρωμαίων. Είχε τον τίτλο του *πορφυρογέννητου* και του *δεσπότη*. 
## Βιογραφία
Ήταν ο δεύτερος γιος του Ανδρόνικου Γ΄ και της δεύτερης συζύγου του Ιωάννας (Άννας) της Σαβοΐας. Όταν γεννήθηκε, ο πατέρας του ήταν Αυτοκράτορας, έτσι ονομάστηκε *πορφυρογέννητος*. Ο Ανδρόνικος Γ΄ του απένειμε τον τίτλο του *δεσπότη*. Το 1341 απεβίωσε ο πατέρας του και τον διαδέχθηκε ο μεγαλύτερος αδελφός του Ιωάννης Ε΄ Παλαιολόγος. Όταν ο νέος Αυτοκράτορας θέλησε να απομακρύνει τον φιλόδοξο κηδεμόνα του Ιωάννη ΣΤ΄ Καντακουζηνό, προκλήθηκε η διαμάχη των ετών 1352-57. Τότε ο Ιωάννης Ε΄ έστειλε τον Μιχαήλ στον Στέφανo-Ουρός Δ΄ *Δουσάν* της Σερβίας ως εγγύηση συμμαχίας. Μετά από αυτό δεν τον αναφέρουν οι πηγές.

## Πηγές
* Rodolphe Guilland, R"echerches sur l'histoire administrative de l'Empire byzantin: Le despote, δεσπότης" στο Revue des études byzantines, τόμος 17, σελ. 52–89.
* 

## Παραπομπές

Κατηγορία:Δυναστεία των Παλαιολόγων
Κατηγορία:Βυζαντινοί του 14ου αιώνα
Κατηγορία:Δεσπότες (τίτλος ευγενείας)
Διοργανώσεις Ε.Π.Σ. Ξάνθης 2016–17

Για την **περίοδο 2016–17**, η Ένωση Ποδοσφαιρικών Σωματείων Ξάνθης είναι η διοργανώτρια αρχή, υπεύθυνη για τη διεξαγωγή των καθιερωμένων ποδοσφαιρικών διοργανώσεων, του πρωταθλήματος και του κυπέλλου, στο νομό Ξάνθης.

Η πρωταθλήτρια ομάδα της ΕΠΣ Ξάνθης προβιβάζεται στη Γ΄ Εθνική ερασιτεχνική κατηγορία.

Ο θεσμός του κυπέλλου, αποτελεί ταυτόχρονα την πρώτη φάση του Κυπέλλου Ερασιτεχνών της ΕΠΟ. Η ομάδα που ανακηρύσσεται κυπελλούχος ΕΠΣ Ξάνθης, αποκτά το δικαίωμα συμμετοχής στο Κύπελλο Ερασιτεχνών.

## Πρωτάθλημα

Για την περίοδο 2016–17, η δομή του πρωταθλήματος της Ε.Π.Σ. Ξάνθης είναι η εξής:
* Α1 Κατηγορία (10 ομάδες)
* A2 Κατηγορία (10 ομάδες)
* Β΄ Κατηγορία (10 ομάδες)
* Γ΄ Κατηγορία 
Στις Α1,Α2 και Β κατηγορίες μετά το τέλος της κανονικής περιόδου γίνονται αγώνες κατάταξης για την άνοδο και τον υποβιβασμό όπου συμμετέχουν οι 5 πρώτες και οι 5 τελευταίες αντίστοιχα. Αν δεν υποβιβαστεί από τη Γ΄ Εθνική ο Ορφέας Ξάνθης, από κάθε κατηγορία υποβιβάζεται μια ομάδα, η τελευταία των Playout και ανεβαίνουν 2 (οι 2 πρωτες των Playoff) . Πάντως η δομή των κατηγοριών με αυτή τη μορφή κράτησε για μια μόνο περίοδο, καθώς από την επόμενη περίοδο το πρωτάθλημα διεξήχθη σε 2 κατηγορίες (Α και δυο  ομίλους της Β). Έτσι οι 5 πρώτες ομάδες της Α2 προβιβάστηκαν στην Α, και οι υπόλοιπες αγωνίστηκαν στη Β.

Το πρωτάθλημα της Α΄ Κατηγορίας και την άνοδο στη Γ΄ Εθνική κατέκτησε ο Άρης Αβάτου.

### Α΄ Κατηγορία
 

Πηγή: ΕΠΣ Ξάνθης «Ξάνθη Sport»
#### Play Off

Πηγή: ΕΠΣ Ξάνθης
#### Play Out

Πηγή: ΕΠΣ Ξάνθης

### Α2 Κατηγορία
Ο Κεραυνός Λευκόπετρας παραιτήθηκε από το πρωτάθλημα , έτσι τα play out , αν και διεξήχθησαν ,δεν είχαν ουσιαστικό ρόλο.

Πηγή: ΕΠΣ Ξάνθης
#### A2 Play Off

Πηγή: ΕΠΣ Ξάνθης

### Β΄ Κατηγορία
Ο Ερυθρός Αστέρας Σελέρου αποχώρησε από το πρωτάθλημα , έτσι τα play out δεν είχαν ουσιαστικό νόημα.

Πηγή: ΕΠΣ Ξάνθης
#### Β΄ Play Off

Πηγή: ΕΠΣ Ξάνθης

### Γ΄ Κατηγορία
Με 11 ομάδες ξεκίνησε η Γ΄ Κατηγορία αλλά ουσιαστικά διεξήχθη με 10 καθως ο Ρεμβιακός Ξάνθης παραιτήθηκε.

Πηγή: ΕΠΣ Ξάνθης  «Ξάνθη Sport»

## Κύπελλο

Στο θεσμό του κυπέλλου συμμετέχουν τα σωματεία της Ε.Π.Σ. Ξάνθης. 

Η διοργάνωση ολοκληρώθηκε με τον τελικό στις 11 Μαρτίου 2017. Κυπελλούχος αναδείχθηκε ο Άρης Αβάτου.
### Τελικός

## Παραπομπές


## Εξωτερικοί σύνδεσμοι - Πηγές

* 
* ThrakiSports.gr
* Ξάνθη Sport

Κατηγορία:Ε.Π.Σ. Ξάνθης
Κατηγορία:Εγχώρια ποδοσφαιρικά πρωταθλήματα 2016–2017
Κατηγορία:Εγχώρια ποδοσφαιρικά κύπελλα 2016-2017
Δημήτριος Καζάκης

Ο **Δημήτριος Καζάκης** (1884–1946) ήταν Έλληνας πολιτικός.

## Βιογραφικά στοιχεία

Γεννήθηκε στην Τσαριτσάνη και ήταν γιος του Αστέριου Καζάκη. Σπούδασε νομικά στο Πανεπιστήμιο Αθηνών. Εξελέγη βουλευτής Λαρίσης στις εκλογές του 1915 (Δεκεμβρίου) και επανεξελέγη στις εκλογές του 1920 και του 1926. Στις γερουσιαστικές εκλογές του 1932 εξελέγη γερουσιαστής Λαρίσης για τριετή θητεία.

## Παραπομπές


Κατηγορία:Βουλευτές Λάρισας
Κατηγορία:Έλληνες γερουσιαστές
Φερντινάν Μονουαγιέ

O **Φερντινάντ Μονογιέ** (στα γαλλικά *Ferdinand Monoyer*, Λυών, 9 Μαΐου 1836 – 11 Ιουλίου 1912) ήταν Γάλλος οφθαλμίατρος, γνωστός για την επινόησή του να συντάξει διαγράμματα βάσει των οποίων κατέστη δυνατή η διάγνωση των κυριότερων νόσων των ματιών, όπως είναι η μυωπία και η πρεσβυωπία. Οι πίνακες αυτοί φέρουν, τιμητικά, το όνομά του, ενώ στην κάθετη ανάγνωσή τους σχηματίζεται το ονοματεπώνυμό του. Γιος ενός Γάλλου στρατιωτικού ιατρού και μιας Αλσατής, ο Monoyer πέθανε σε ηλικία 76 ετών και θάφτηκε με τιμές στο κοιμητήριο της γενέτειράς του.

## Παραπομπές


## Πηγές
* newsbomb.gr:Ποιος ήταν ο γιατρός Ferdinand Monoyer και γιατί τον τιμά η Google

Κατηγορία:Γάλλοι ιατροί
Κατηγορία:Οφθαλμίατροι
Σιλανίων ο Αθηναίος

Ο **Σιλανίων** ήταν διάσημος γλύπτης του 4ου αιώνα π.Χ. από την Αθήνα, και πιθανή καταγωγή από τα Μέγαρα. Αναφέρεται από τον Πλίνιο τον Πρεσβύτερο πως η πιο ενεργή του περίοδος ήταν μεταξύ του 328-325 π.Χ. στο διάστημα της 113ης διοργάνωσης των αρχαίων ολυμπιακών αγώνων, ενώ αναφέρει επίσης πως ο Σιλανίωνας δεν μαθήτευσε με κάποιον διάσημο δάσκαλο.

## Έργα
Στα γνωστά του έργα περιλαμβάνονται:
* προτομή του φιλοσόφου Πλάτωνα την οποία δημιούργησε για την Ακαδημία το 370 π.Χ., και η οποία αποτέλεσε μετέπειτα πρότυπο για την ρεαλιστική αναπαράσταση φιλοσόφων σε προτομές. 
* προτομή της ποιήτριας Σαπφούς, από την οποία διασώζονται πολλά μεταγενέστερα αντίγραφα, κάτι που αποτελεί ένδειξη δημοφιλίας του έργου. 
* προτομή της ποιήτριας Κόριννας 
* προτομές των πυγμάχων ολυμπιονικών Σάτυρου, Δαμάρετου, και Τελέστα 


Head Platon Glyptothek Munich 548.jpg|Προτομή του Πλάτωνα, ρωμαϊκό αντίγραφο από το αρχικό ελληνικό του Σιλανίωνα, γλυπτοθήκη του Μονάχου
Head Sappho Glyptothek Munich.jpg|Προτομή της Σαπφούς, γλυπτοθήκη του Μονάχου
Bronze Portrait Head of Boxer.jpg|Προτομή του ολυμπιονίκη Σάτυρου, Εθνικό Αρχαιολογικό Μουσείο
7302 - Piraeus Arch. Museum, Athens - Tragic mask - Photo by Giovanni Dall'Orto, Nov 14 2009.jpg|Ορειχάλκινη μάσκα τραγωδίας η οποία αποδίδεται στον Σιλανίωνα, αρχαιολογικό μουσείο Πειραιά


Άλλα έργα που του αποδίδονται είναι διάφορα γλυπτά με παραστάσεις μυθολογικών προσώπων, όπως του Αχιλλέα, Άρη και Θησέα. 

Έγραψε επίσης πραγματεία σχετικά με τις αναλογίες, αναφορά στην οποία έκανε ο Βιτρούβιος.

## Παραπομπές



Κατηγορία:Έλληνες γλύπτες
Κατηγορία:Αρχαίοι Έλληνες γλύπτες
Κατηγορία:Αρχαίοι Αθηναίοι
Αλέκος Παπαδόπουλος (δημοσιογράφος)

Ο **Αλέκος Παπαδόπουλος** είναι Έλληνας δημοσιογράφος Γεννήθηκε στην Κωνσταντινούπολη το 1934. Εκεί μεγάλωσε και εκεί σπούδασε στο Ζωγράφειο Λύκειο και στη συνέχεια στην Ανωτάτη Σχολή Εμπορικών Επιστημών. Κατά τα έτη 1955-1964 διετέλεσε Διευθυντής Σύνταξης και αρθρογράφος της καθημερινής πολιτικής εφημερίδος της Κων/πόλεως "ΕΜΠΡΟΣ". Στη δίκη της Πλάτης των Τζελάλ Μπαγιάρ και Αντνάν Μεντερές για τα Σεπτεμβριανά, διετέλεσε μεταφραστής της κατάθεσης του Πατριάρχου Αθηναγόρου κληθείς προς τούτο από τον Πρόεδρο του Στρατοδικείου Σαλίμ Μπασόλ. Το Δεκέμβριο του 1964 μετανάστευσε στην Ελλάδα. Συνεργάσθηκε αρχικά με τις εφημερίδες "Βραδυνή", "Ημέρα" και "Εθνος" και ως σύμβουλος της "Πολιτικής Εποπτείας" βραβευθείς με το βραβείο "Αμπντή Ιπεκτσή" για την αρθρογραφία του για τις Ελληνο-Τουρκικές σχέσεις. Συνιδρυτής του εκδοτικού οίκου "Επτάλοφος" έχει συγγράψει τα βιβλία "Εκ βαθέων εξομολόγηση Μεθοδίου Φούγια - Αρχιεπισκόπου Θυατείρων και Μεγάλης Βρεταννίας" και "Σαν αδέλφια" με τον Τούρκο διανοούμενο Ιμπραχήμ Ντιζμάν  το οποίο κυκλοφορεί σε μετάφραση και στην Τουρκία, σε 3η έκδοση.

## Πηγές
* http://www.kathimerini.gr/892582/article/politismos/vivlio/oi-kardies-kai-ta-oneira-den-gnwrizoyn-synora
* «ΕΞΩ ΑΠΟ ΤΑ ΤΕΙΧΗ - ΑΘΗΝΑΓΟΡΑΣ Α΄», Αθανασίου Ι. Δεληκωστόπουλου, Εκδόσεις Άλφα, Αθήνα 1988, Σελ. 78, 109 Συνέντευξη με Αλ. Παπαδόπουλο.
* https://openlibrary.org/works/OL15598305W/%CE%95%CE%9A_%CE%92%CE%91%CE%98%CE%95%CE%A9%CE%9D_%CE%95%CE%9E%CE%9F%CE%9C%CE%9F%CE%9B%CE%9F%CE%93%CE%97%CE%A3%CE%97_%CE%9C%CE%95%CE%98%CE%9F%CE%94%CE%99%CE%9F%CE%A5_%CE%A6%CE%9F%CE%A5%CE%93%CE%99%CE%91_%CE%91%CE%A1%CE%A7%CE%99%CE%95%CE%A0%CE%99%CE%A3%CE%9A%CE%9F%CE%A0%CE%9F%CE%A5_%CE%98%CE%A5%CE%91%CE%A4%CE%95%CE%99%CE%A1%CE%A9%CE%9D_%CE%9A%CE%91%CE%99_%CE%9C%CE%95%CE%93.%CE%92%CE%A1%CE%95%CE%91%CE%A4%CE%91%CE%9D%CE%9D%CE%99%CE%91%CE%A3
* http://presspublica.gr/?s=%CE%B1%CE%BB%CE%AD%CE%BA%CE%BF%CF%82%20%CF%80%CE%B1%CF%80%CE%B1%CE%B4%CF%8C%CF%80%CE%BF%CF%85%CE%BB%CE%BF%CF%82
* http://www.bibliohora.gr/40/1/%CE%9A%CE%B1%CF%84%CE%B7%CE%B3%CE%BF%CF%81%CE%AF%CE%B1/?person=%CE%A0%CE%B1%CF%80%CE%B1%CE%B4%CF%8C%CF%80%CE%BF%CF%85%CE%BB%CE%BF%CF%82%2C+%CE%91%CE%BB%CE%AD%CE%BA%CE%BF%CF%82%2C+1934
* http://www.biblionet.gr/author/54462/%CE%91%CE%BB%CE%AD%CE%BA%CE%BF%CF%82_%CE%A0%CE%B1%CF%80%CE%B1%CE%B4%CF%8C%CF%80%CE%BF%CF%85%CE%BB%CE%BF%CF%82
* http://www.cpolitan.gr/articles/%CE%B1%CE%BD%CE%BF%CE%B9%CE%BA%CF%84%CE%AE-%CE%B5%CF%80%CE%B9%CF%83%CF%84%CE%BF%CE%BB%CE%AE-%CF%83%CF%84%CE%BF%CE%BD-%CF%80%CF%81%CF%8C%CE%B5%CE%B4%CF%81%CE%BF-%CF%84%CE%B7%CF%82-%CF%84%CE%BF%CF%85/
* http://www.pontos-news.gr/article/173047/enas-romios-tis-polis-diapseydei-ta-osa-eipe-o-erntogan-stin-ellada 
https://upload.wikimedia.org/wikipedia/commons/e/e4/%CE%91%CE%BB%CE%B5%CE%BA%CE%BF%CF%82_%CE%A0%CE%B1%CF%80%CE%B1%CE%B4%CE%BF%CF%80%CE%BF%CF%85%CE%BB%CE%BF%CF%82.jpg

## Παραπομπές


Κατηγορία:Έλληνες δημοσιογράφοι του 20ού αιώνα
Ορέστης Κυπριανός

Ο **Ορέστης Κυπριανός** (1877 - ;) ήταν Έλληνας πολιτικός.

## Βιογραφικά στοιχεία

Ήταν γιατρός. Εξελέγη βουλευτής Λέσβου στις εκλογές του 1920 και επανεξελέγη στις εκλογές του 1923. Στις γερουσιαστικές εκλογές του 1929 εξελέγη γερουσιαστής για εννιαετή θητεία.

## Παραπομπές


Κατηγορία:Βουλευτές Λέσβου
Κατηγορία:Έλληνες γερουσιαστές
Έντουαρντ Έβερετ

Ο **Έντουαρντ Έβερετ** (στα αγγλικά *Edward Everett*, ΗΠΑ, 11 Απριλίου 1794 – 15 Ιανουαρίου 1865) ήταν Αμερικανός πάστορας, διπλωμάτης, πολιτικός, φιλόλογος και ακαδημαϊκός, γνωστός επίσης για τις θέσεις του υπέρ του θεσμού της δουλείας αλλά και για το φιλελληνισμό του κατά τη διάρκεια της Ελληνικού εθνικοαπελευθερωτικού αγώνα 1821-1828.

Το 1819 ο Έβερετ έφτασε περιοδεύοντας στην Ευρώπη, όπου μεταξύ άλλων επισκέφτηκε και την υπόδουλη στους Οθωμανούς Ελλάδα. Μετά από παρότρυνση φίλων του, μεσολάβησε στην κυβέρνηση των ΗΠΑ γνωστοποιώντας τη διεθνή έκκληση του Πετρόμπεη Μαυρομιχάλη για τη στήριξη του Αγώνα της ανεξαρτησίας, η οποία συντάχθηκε στις 25 Μαρτίου του 1821 και βάσει της οποίας εξαγγέλθηκε το περίφημο δόγμα Μονρόε το Δεκέμβριο του 1822. Υπήρξε ακόμη, πρόεδρος του Πανεπιστημίου του Χάρβαρντ το 1846 ενώ κατά καιρούς θήτευσε σε διάφορα δημόσια αξιώματα, ως μέλος της Βουλής των Αντιπροσώπων (1825 – 1835), πρέσβης των Ηνωμένων Πολιτειών στο Λονδίνο (1841 – 1845), υπουργός Εσωτερικών (1852) και γερουσιαστής (1853).

## Παραπομπές


## Πηγές
* Ένθετο περιοδικό «Ιστορικά» της Ελευθεροτυπίας, τεύχος 277 (17 Μαρτίου 2005) με τίτλο «Φιλέλληνες», σελ. 30, στήλη «Πρόσωπα» (αναδημοσίευση από Εγκυκλοπαίδεια PAPYROS-LAROUS-BRITANNICA, 2000).

## Εξωτερικοί σύνδεσμοι
* 

Κατηγορία:Αμερικανοί διπλωμάτες
Κατηγορία:Αμερικανοί πολιτικοί
Κατηγορία:Αμερικανοί φιλέλληνες
Κατηγορία:Αμερικανοί πανεπιστημιακοί
Απόστολος Κουτσαγγέλης

Ο **Απόστολος Κουτσαγγέλης** (1871 - ;) ήταν Έλληνας πολιτικός.

## Βιογραφικά στοιχεία

Γεννήθηκε στο Κατηχώρι Πηλίου και σπούδασε ιατρική στην Αθήνα και το Παρίσι ειδικευόμενος στην μαιευτική. Υπήρξε πρόεδρος δημοτικού συμβουλίου του δήμου Παγασών. Το 1929 εξελέγη γερουσιαστής Λαρίσης για εννιαετή θητεία στη θέση του αποβιώσαντος Νικολάου Γάτσου.

## Παραπομπές


Κατηγορία:Έλληνες γερουσιαστές
Ο ασπασμός της Θεοτόκου και της Ελισάβετ

**Ο ασπασμός της Θεοτόκου και της Ελισάβετ** είναι εικονογραφικό θέμα της χριστιανικής ζωγραφικής κατά το οποίο η Θεοτόκος και η Ελισάβετ ευρισκόμενες μπροστά στην είσοδο του *οίκου Ζαχαρίου* αγκαλιάζονται μεταξύ τους.

## Προέλευση θέματος
Στην Καινή Διαθήκη  και στον Ευαγγελιστή Λουκά αναφέρεται πως η Θεοτόκος *εισήλθεν εις τον οίκον Ζαχαρίου και ησπάσατο την Ελισάβετ* , όμως στην ζωγραφική αναπαριστάνεται εκτός του *οίκου Ζαχαρίου* και κατ΄επίδραση του Πρωτευαγγελίου.

## Παραλλαγές -διάδοση εικονογραφικού θέματος
Σε κάποιες παραστάσεις απεικονίζονται μαζί με τις δύο γυναίκες και ο μνηστήρας της Θεοτόκου Ιωσήφ και ο Ζαχαρίας πατέρας του Ιωαννη Προδρόμου.
Το εικονογραφικό θέμα εντοπίζεται ήδη στην παλαιοχριστιανική περίοδο, όπως στην σαρκοφάγο της Ραβέννας και στον θρόνο του επισκόπου Μαξιμιανού. Στο ψηφιδωτό του καθεδρικού ναού του Parenzo τον 6ο αι. μ.Χ έχουμε όχι σκηνή εναγκαλισμού μεταξύ των δύο γυναικών, αλλά με τις δύο  γυναίκες σε στάση διερώτησης με τα χέρια προς τα κάτω. Η κοιλιά της Ελισάβετ φαίνεται ελαφρώς εξωγκωμένη. Αλλού εντοπίζεται στις τοιχογραφίες του ναού της Θεοτόκου στο Castelseprio, σε τοιχογραφίες της Καππαδοκίας, στους Αγίους Αναργύρους της Καστοριάς (11ος αι.), στον Άγιο Μάρκο της Βενετίας. Σε μικρογραφία των Ομιλιών του Ιακώβου του Κοκκινοβάφου, στο Κουρμπίνοβο, σε μωσαϊκό του Μονρεάλε στη Σικελία, σε τοιχογραφίες των Παλαιολόγειων χρόνων (Γκρατσάνιτσα).
Από τον 15ο αι. βρίσκουμε δείγματα του εικονογραφικού θέματος στην Δύση: εκεί γονυπέτής η Ελισάβετ αγκαλιάζεται με τη Θεοτόκο, έτσι έχουμε έργο του Ντομένικο Γκιρλαντάιο στη Santa Maria Novella στη Φλωρεντία, γύρω στα 1491. Άλλοτε εικονίζονται και οι δυο γυναίκες γονυπετείς ή και οι δυο όρθιες. Σε ορισμένες δυτικές απεικονίσεις συναντάμε κυρίως από τον 14ο αι.στις εξωγκωμένες κοιλιές των δύο γυναικών τα δύο έμβρυα,ο Χριστός και ο Πρόδρομος. Ο Ιωάννης κάποιες φορές βρίσκεται σε στάση γονυκλισίας προς τον Χριστό. Έργα τέτοια είναι του Κόνραντ Βιτς (15ος αι.) στο Μουσείο του Βερολίνου,
το retable του μουσείου της Πράγας (σχολή Βοημιας, 15ος αι.) και του Marx Reichlich

Το θέμα αυτό έχει βυζαντινή προέλευση καθώς το εντοπίζουμε στο Ψαλτήριο του Χλούδωφ στη Μόσχα. Τον 13ο αι. στο σερβικό *Τετραευάγγελον* της Βιβλιοθήκης Βελιγραδίου.

## Παραπομπές


## Πηγές
*Κωνσταντίνος Καλοκύρης, Η Θεοτόκος εις την εικονογραφίαν ανατολής και δύσεως, εκδ.Πατριαρχικόν Ίδρυμα Πατερικών Μελετών, Θεσσαλονίκη, 1972

Κατηγορία:Εικόνες της Παναγίας
Ο ασπασμός της Θεοτόκου και της Ελισάβετ
Τευμησσία αλώπηξ

Στην ελληνική μυθολογία, η **Τευμησσία αλώπηξ**, ή **Καδμεία αλώπηξ**, ήταν γιγαντιαία αλεπού που δεν προοριζόταν ποτέ να πιαστεί. Λέγεται ότι είχε σταλεί από τους θεούς (ίσως από τον Διόνυσο) για να καταδιώξει τα παιδιά της Θήβας ως τιμωρία για ένα εθνικό έγκλημα. Ο Κρέων, ο τότε Αντιβασιλέας της Θήβας, ανέθεσε στον Αμφιτρίωνα την αδύνατη αγγαρεία της καταστροφής αυτού του θηρίου. Ανακάλυψε μια φαινομενικά τέλεια λύση στο πρόβλημα, φέρνοντας το μαγικό σκυλί την Λαίλαπα, που προοριζόταν να πιάσει όλα όσα κυνηγούσε, για να πιάσει την Τευμησσία αλεπού. Ο Δίας, που αντιμετώπιζε μια αναπόφευκτη αντίφαση εξαιτίας της παράδοξης φύσης των αμοιβαία εξαιρουμένων ικανοτήτων τους, μετέτρεψε τα δύο θηρία σε πέτρα. Αυτά τα δύο εκδιώχθηκαν στα αστέρια και παρέμειναν ως ο Μέγας Κύων (η Λαίλαπα) και ο Μικρός Κύων (η Τευμησσία αλεπού).

## Σημειώσεις


## Παραπομπές
* Αντωνίνος Λιβεράλις, *Μεταμορφώσεις* 41, με n. 478
* ''Βιβλιοθήκη'' Απολλοδώρου 2.4.6
* Κόριννα (fr. 672 PMG). 
* ''Επίγονοι'' (fr. 4 PEG).
* Υγινός, *[[Poeticon astronomicon]]* 2.35
* Οβίδιος, *[[Μεταμορφώσεις]]* 7.762
* Παυσανίας, *[[Παυσανίας#Ελλάδος περιήγησις|Περιγραφή της Ελλάδας]]* 9.19.1
* *[[Σούδα (λεξικό)|Σούδα]]*, *s.v.* Τευμησία 

Κατηγορία:Όντα της ελληνικής μυθολογίας
Κατηγορία:Μυθολογικές αλεπούδες
Τσαρλς Νέιγιερτ

Ο **Τσαρλς Νέιγιερτ** (*[[λατινικό αλφάβητο]] : Charles Naeyaert*) (Αμβέρσα 17 Σεπτεμβρίου 1914 - Αμβέρσα 2 Οκτωβρίου 1944)  ήταν Βέλγος αθλητής της αντισφαίρισης.

Στο Βελγικό πρωτάθλημα ήταν πρώτος στο απλό τις χρονιές 1933, 1937, 1939 και το 1941, δεύτερος στο απλό το 1935, στο διπλό αντρών ήταν πρώτος το 1933, 1938 και το 1942. Στο διπλό μεικτό ήταν πρώτος το 1938.

Αγωνίστηκε με το Βέλγιο στα κύπελλα Ντέιβις του 1934, 1935, 1937, 1938 και 1939 με ρεκόρ 9 νίκες 10 ήττες.

Είχε συμμετάσχει στο Ρολάν Γκαρός και το Γουίμπλεντον χωρίς ιδιαίτερη επιτυχία. Το 1938 στο Πρωτάθλημα αντισφαίρισης Ανατολικής Μεσογείου ήταν πρώτος στο διπλό με συμπαίκτη τον Πιέρ Ζελάν.

## Παραπομπές

Κατηγορία:Βέλγοι αθλητές της αντισφαίρισης
Άγγελος Προκοπίου

Ο **Άγγελος Προκοπίου** (Αλεξάνδρεια, Αίγυπτος, Αύγουστος 1909 – Αθήνα, 13 Μαΐου 1967) ήταν Έλληνας νομικός, κριτικός τέχνης και συγγραφέας.
Απόφοιτος της Νομικής Σχολής του Πανεπιστημίου Αθηνών και της Ανώτατης Σχολής Καλών Τεχνών, πραγματοποίησε τη διδακτορική του διατριβή στη Φιλοσοφική Σχολή του Πανεπιστημίου του Παρισιού. Αρχικά εργάσθηκε ως δικηγόρος παρ’ Αρείω Πάγω (1934 – 1939). Εν συνεχεία υπηρέτησε σαν καθηγητής της Γενικής Ιστορίας και Τέχνης (1940 – 1947) και από το 1959 έως τον θάνατό του δίδαξε Ιστορία Τέχνης στο Εθνικό Μετσόβιο Πολυτεχνείο. 

Από το 1948 διορίσθηκε σχολιαστής και διευθυντής προγράμματος στο Εθνικό Ίδρυμα Ραδιοφωνίας με αντικείμενο τα καλλιτεχνικά θέματα. Ο Άγγελος Προκοπίου υπήρξε κριτικός της τέχνης της εφημερίδας «Καθημερινή», διευθυντής του περιοδικού «Νέες Μορφές» το 1962, μορφωτικός ακόλουθος του τότε Υπουργείου των Εξωτερικών το 1966 και πρόεδρος της Ένωσης Κριτικών της Τέχνης της Ελλάδος [ΕΚΤΕ]. Προσκλήθηκε επανειλημμένως από ξένες κυβερνήσεις και πανεπιστημιακά ιδρύματα ως επισκέπτης καθηγητής και ομιλητής. Επ' αμοιβή συνέταξε το βιβλίο "Αισθητική και Τέχνη στην Αμερική", το οποίο κυκλοφόρησε το 1961. Είχε προσκληθεί στις ΗΠΑ το 1951 και τις επισκέφθηκε τον επόμενο χρόνο στο πλαίσιο του προγράμματος των εκπαιδευτικών ανταλλαγών, με στόχο την προώθηση και τη θετική υποδοχή της σύγχρονης αμερικάνικης τέχνης στην Ελλάδα και ο ρόλος του σε αυτό το έργο ήταν κομβικός, ενώ διακρίθηκε επίσης ως συγγραφέας με τα πονήματα «Αισθητική και Τέχνη στην Ευρώπη», «Το '21 στη λαϊκή ζωγραφική του», «Το Μακεδονικό ζήτημα στη Βυζαντινή ζωγραφική», «Ο Λαός της Βίβλου» και «Η Ιστορία της Τέχνης» το οποίο εκδόθηκε μετά τον θάνατό του.

## Εργογραφία
**<big>Ποιήματα</big>**

* Αισθητική και Τέχνη στην Ευρώπη, Αθήνα, εφημερίδα Καθημερινή (1939).
* Το 21 στη λαϊκή ζωγραφική του, Αθήνα, εφημερίδα Καθημερινή (1940).
* Το Μακεδονικό ζήτημα στη βυζαντινή ζωγραφική, Αθήνα, εφημερίδα Καθημερινή (1960).
* Ο Λαός της Βίβλου, Αθήνα, εφημερίδα Καθημερινή (1961).
* Ή Ιστορία της Τέχνης, Αθήνα (μετά θάνατον έκδοση), εφημερίδα Καθημερινή (1968).
* Το '21 στη λαϊκή ζωγραφική του, Αθήνα, Αγγελάκη (2021).

**<big>Δοκίμια</big>**
* (1940) Ιστορική εισαγωγή στην θεωρία της τέχνης Αθήνα, εφημερίδα Καθημερινή.
* (1993) *Φαραώ Αχενατόν*, Αθήνα: Πύρινος Κόσμος
* (1993) *Εστίες ελληνικού πολιτισμού στην αρχαιότητα*, Αθήνα: Πύρινος Κόσμος
* (1994) *Εστίες ελληνικού πολιτισμού στο Βυζάντιο*, Αθήνα: Πύρινος Κόσμος
* (1998) *Εστίες ελληνικού πολιτισμού στους βυζαντινούς και μεταβυζαντινούς χρόνους*, Αθήνα: Πύρινος Κόσμος
* (2019) Ο μυστικός Γκρέκο (αφιέρωμα στο έργο και την πνευματική προσωπικότητα του τεράστιου κρητικού Έλληνα ζωγράφου Δομίνικου Θεοτοκόπουλου) Αθήνα, Αγγελάκη.
 
### Συμμετοχή σε συλλογικά έργα

* (2002) *57 κείμενα για τη Νίκη Καραγάτση*, Αθήνα: Άγρα

## Παραπομπές - σημειώσεις


## Πηγές
* Εφημερίδα «Έθνος», φύλλο της 15 Μαΐου 1967, σελ. 2 : «*Ο Άγγελος Προκοπίου πέθανε*».
*Ζηνοβία Λιαλιούτη, Ο «άλλος» Ψυχρός Πόλεμος. Η αμερικανική πολιτιστική διπλωματία στην Ελλάδα, 1953-1973, εκδ. Πανεπιστημιακές Εκδόσεις Κρήτης, Ηράκλειο, 2019

Κατηγορία:Έλληνες συγγραφείς του 20ού αιώνα
Ομορφοχώρι Λάρισας

Το **Ομορφοχώρι** είναι οικισμός που ανήκει στη Δημοτική Ενότητα Πλατυκάμπου, στο Δήμο Κιλελέρ που βρίσκεται στην Περιφέρεια Θεσσαλίας, σύμφωνα με τη διοικητική διαίρεση της Ελλάδας όπως διαμορφώθηκε από το πρόγραμμα "Καλλικράτης". 

## Ιστορία
 
Το χωριό γνωστό και ως Νέχαλη, αποτελούταν αρχικά από το τσιφλίκι του Σκαλιόρα με το κονάκι και τα χαμόσπιτα των κολίγων, σε μια σχετικά άγονη και ανθυγιεινή περιοχή. Μετά το 1923 εγκαταστάθηκαν Έλληνες πρόσφυγες από την περιοχή της Καππαδοκίας (Νεβσεχίρ, Τζαλέλα και Ποτάμια), πολλοί από τους οποίους πέθαναν λόγω της ελονοσίας. Η ονομασία του χωριού οφείλεται σε μετάφραση της ονομασίας του χωριού Τζελέλα ή Τζεμήλ στα ελληνικά.

## Συγκοινωνίες

Οι Αστικές Συγκοινωνίες Λάρισας συνδέουν τον οικισμό με το κέντρο της πόλης με την γραμμή Νο6.

## Παραπομπές


Κατηγορία:Χωριά της περιφερειακής ενότητας Λάρισας
Κατηγορία:Δήμος Κιλελέρ
Μανουήλ Παλαιολόγος (γιος Θωμά)

Ο **Μανουήλ Παλαιολόγος** (1455 - 1512) ήταν ο μικρότερος γιος του Θωμά, δεσπότη του Μωρέως, και της Αικατερίνης Ζαχαρία, πριγκίπισσας της Αχαΐας.

## Βιογραφία
Η μητέρα του ήταν κόρη του Κεντυρίωνα Β΄ πρίγκιπα της Αχαΐας ο ίδιος γεννήθηκε στην Πάτρα. Αδέλφια του ήταν ο Ανδρέας τιτουλάριος Αυτοκράτορας των Ρωμαίων, η Ζωή (Σοφία) Παλαιολογίνα σύζυγος του Ιβάν Γ΄ μεγάλου πρίγκιπα της Μόσχας και η Ελένη σύζυγος του Λάζαρ Μπράνκοβιτς δεσπότη της Σερβίας.

Μετά την πτώση της Κωνσταντινούπολης το 1453, ο θείος του Δημήτριος Παλαιολόγος και ο πατέρας του Θωμάς ήταν δεσπότες του Μωρέως, υποτελείς του Μωάμεθ Β΄. Οι μεταξύ τους έριδες έδωσαν αφορμή στο σουλτάνο να καταλάβει τον Μωρέα. Ο Θωμάς διέφυγε με την οικογένειά του στην Κέρκυρα και, αφού την άφησε εκεί, μετέβη στη Ρώμη. Επειδή ο μεγαλύτερος Δημήτριος ζούσε υπό την επίβλεψη του Μωάμεθ Β΄, ο Θωμάς εθεωρείτο Αυτοκράτορας των Ρωμαίων και έτσι τον υποδέχθηκε ο πάπας. Ο Μανουήλ με τον μεγαλύτερο αδελφό του Ανδρέα μετέβησαν στη Ρώμη και συνάντησαν τον πατέρα τους λίγες ημέρες πριν αποβιώσει το 1465. 

Για τα επόμενα έτη τα δύο αδέλφια έμειναν υπό την επίβλεψη του Βησσαρίωνα του Τραπεζουντίου, που είχε γίνει καρδινάλιος. Ο πάπας Πίος Β΄ του παραχώρησε 50 δουκάτα το μήνα για τη διαβίωσή του. Το 1465 όμως απεβίωσε ο Πίος Β΄ και ο επόμενος πάπας Σίξτος Δ΄ μείωσε το ποσό. Το 1502 απεβίωσε ο μεγαλύτερος αδελφός του Ανδρέας και είναι αμφίβολο αν είχε γιο· αν όχι, ο Μανουήλ θα έγινε τιτουλάριος Αυτοκράτορας των Ρωμαίων. 

Έπειτα από αρκετά έτη διαμονής στη Ρώμη, ο Μανουήλ εξέπληξε όλους εκεί, όταν μετέβη στην Κωνσταντινούπολη και έθεσε τον εαυτό του υπό τον Μωάμεθ Β΄. Ο σουλτάνος του παραχώρησε περιουσία και ένα άνετο εισόδημα· τότε νυμφεύτηκε και απέκτησε δύο γιους. Απεβίωσε το 1512. Η ταύτισή του με έναν αξιωματούχο της Αυλής από τον Στ. Ράνσιμαν αποδείχθηκε μεταγενέστερα λανθασμένη.

## Οικογένεια
Όταν μετέβη στην Κωνσταντινούπολη νυμφεύτηκε και απέκτησε δύο τέκνα:
* Ιωάννης Παλαιολόγος, απεβίωσε σε νεαρή ηλικία.
* Ανδρέας Παλαιολόγος, μεταστράφηκε στο Ισλάμ.

## Σύγχρονες αναφορές στο όνομά του
Στο βιντεοπαιχνίδι "Assassin's Creed: Revelations" του 2011 ο Μανουήλ Παλαιολόγος συγκεντρώνει μεγάλο στράτευμα για να το χρησιμοποιήσει στην ανάκτηση της Κωνσταντινούπολης από τους Οθωμανούς, αλλά στην προσπάθειά του σκοτώνεται.

## Αναφορές

Κατηγορία:Δυναστεία των Παλαιολόγων
Κατηγορία:Βυζαντινοί του 15ου αιώνα
Δημήτριος Κατσίνας

Ο **Δημήτριος Κατσίνας** (1874 - ;) ήταν Έλληνας πολιτικός.

## Βιογραφικά στοιχεία

Ήταν γιος του Λουκά Κατσίνα και καταγόταν από την Θήβα. Ήταν δικηγόρος. Δίδυμος αδερφός του ήταν ο Γεώργιος Κατσίνας. Εξελέγη πρώτη φορά βουλευτής Θηβών στις εκλογές του 1906 και επανεξελέγη βουλευτής Αττικής & Βοιωτίας στις εκλογές του 1915 (Μαΐου) και βουλευτής Θηβών σε αυτές του 1923. Στις γερουσιαστικές εκλογές του 1929 εξελέγη γερουσιαστής Αττικής & Βοιωτίας για εννιαετή θητεία με το Κόμμα Φιλελευθέρων.

## Παραπομπές


Κατηγορία:Βουλευτές Θηβών
Κατηγορία:Έλληνες γερουσιαστές
Κατηγορία:Βουλευτές Αττικοβοιωτίας
Γεώργιος Κατσίνας

Ο **Γεώργιος Κατσίνας** ήταν Έλληνας πολιτικός.

## Βιογραφικά στοιχεία

Ήταν γιος του Λουκά Κατσίνα και καταγόταν από την Θήβα. Δίδυμος αδερφός του ήταν ο Δημήτριος Κατσίνας. Εξελέγη πρώτη φορά βουλευτής Θηβών το 1907 στη θέση του αποβιώσαντος βουλευτή Γεώργιου Πετούση.

## Παραπομπές


Κατηγορία:Βουλευτές Θηβών
Πέτρος Καμπάνης

Ο **Πέτρος Καμπάνης** (1881 - ;) ήταν Έλληνας πολιτικός.

## Βιογραφικά στοιχεία

Ήταν κτηματίας. Εξελέγη πρώτη φορά βουλευτής Κυκλάδων στις εκλογές του 1926 και επανεξελέγη σε αυτές του 1935 με την υποστήριξη του Λαϊκού Κόμματος.

## Παραπομπές


Κατηγορία:Βουλευτές Κυκλάδων
Κατηγορία:Βουλευτές εκλεγμένοι με το Λαϊκό Κόμμα
Ανδρόνικος Παλαιολόγος (γιος Αλέξιου)

Ο **Ανδρόνικος Κομνηνός Παλαιολόγος** (π. 1190 - 1248/50) ήταν μέγας δομέστικος (αρχιστράτηγος) της Αυτοκρατορίας, όταν αυτή είχε μετακινηθεί στη Νίκαια. Ο γιος του Μιχαήλ Η΄ επανέφερε την έδρα της Αυτοκρατορίας στην Κωνσταντινούπολη.
## Βιογραφία
Ήταν γιος του Αλεξίου Παλαιολόγου, μεγάλου δούκα και της Ειρήνης Κομνηνής. Μεγαλύτερος αδελφός του ήταν ο Μιχαήλ. Έγινε μέγας δομέστικος (αρχιστράτηγος) της Αυτοκρατορίας στη Νίκαια από τον Θεόδωρο Α΄ Λάσκαρη (σύμφωνα με τον Νικηφόρο Γρηγορά) ή από τον Ιωάννη Γ΄ Βατάτζη (κατά τον Γεώργιο Ακροπολίτη, που θεωρείται πιθανότερο). Το 1224 εστάλη στην περιοχή του ποταμού Σκάμανδρου, που μόλις είχε ανακτηθεί από τους Λατίνους της Κωνσταντινούπολης, με σκοπό να οργανώσει τη διοίκησή της ως *εξισωτής*. Αυτό έγινε πιθανότατα πριν γίνει μέγας δομέστικος. Το 1233 εστάλη επικεφαλής εκστρατείας εναντίον του ημι-αυτόνομου Λέοντα Γαβαλά άρχοντα της Ρόδου, που αναγκάστηκε να αναγνωρίσει την επικυριαρχία της Νίκαιας. 

Το 1241 ακολούθησε τον Ιωάννη Γ΄ στις εκστρατείες του στη Μακεδονία και στην πολιορκία της Θεσσαλονίκης. Αλλά η εισβολή των Μογγόλων στη Μικρά Ασία ανάγκασε τον Αυτοκράτορα να διακόψει την εκστρατεία και να ικανοποιηθεί με την αναγνώριση της κυριότητάς του από τον κυβερνήτη της πόλης Ιωάννη Άγγελο, ο οποίος είχε παλαιότερα σφετεριστεί τον τίτλο του Αυτοκράτορα των Ρωμαίων. Το Δεκέμβριο του 1246, μετά την τελική κατάληψη της Θεσσαλονίκης, ο Ανδρόνικος έμεινε κυβερνήτης της Θεσσαλονίκης και *πραίτωρ* (γενικός διοικητής) των νεοαποκτηθέντων περιοχών στη Μακεδονία, ενώ ο Ιωάννης Γ΄ επέστρεψε στη Μικρά Ασία. Κατά τη διάρκεια της θητείας του αυτής ήλθε και τον βρήκε ο γιος του Μιχαήλ (Η΄), που τέθηκε υπό τις προσταγές του στις Σέρρες και στο Μελένικο. 

Δεν ξέρουμε ακριβώς πότε απεβίωσε. Ο Γεώργιος Ακροπολίτης αναφέρει ότι αυτό έγινε λίγο μετά τον διορισμό του στη Θεσσαλονίκη, ίσως το 1247. Αλλά νεότερες έρευνες δείχνουν ότι πρέπει να απεβίωσε μεταξύ των ετών 1248 και 1252. Νέος μέγας δομέστικος έγινε ο γαμπρός του Νικηφόρος Ταρχανειώτης και νέος πραίτωρ ο Θεόδωρος Φιλής. 
## Οικογένεια
Νυμφεύτηκε πρώτα π. το 1213 με την Θεοδώρα Παλαιολογίνα, κόρη του Αλεξίου δεσπότη και της Ειρήνης Αγγελίνας, μεγαλύτερης κόρης του Αλεξίου Γ΄· μια και ο Αλέξιος Γ΄ δεν είχε γιους, ο Αλέξιος δεσπότης ήταν διάδοχος. Είχαν τέκνα:
* Μαρία, γενν. π. 1214/15, παντρεύτηκε τον Νικηφόρο Ταρχανειώτη μέγα δομέστικο. Ο γιος της Ανδρόνικος Ταρχανειώτης νυμφεύτηκε μία κόρη του Ιωάννη Α΄ Αγγέλου δεσπότη της Θεσσαλίας.
* Ειρήνη (Ευλογία), γενν. π. 1218, παντρεύτηκε τον Ιωάννη Καντακουζηνό. Η κόρη της:
** Άννα Καντακουζηνή παντρεύτηκε τον Νικηφόρο Α΄ Άγγελο δεσπότη της Ηπείρου.
* Μιχαήλ Η΄ 1223-1282, Αυτοκράτορας των Ρωμαίων.
* Ιωάννης 1225/30-1274, μέγας δομέστικος.

Όταν η Θεοδώρα απεβίωσε, έκανε δεύτερο γάμο και απέκτησε έναν γιο:
* Κωνσταντίνος, απεβ. 1271. Η κόρη του παντρεύτηκε τον Σμίλετς της Βουλγαρίας.

Επίσης είχε (με την πρώτη ή τη δεύτερη σύζυγό του) και μία τρίτη κόρη, την  σύζυγο του Βενέδικτου Ζαχαρία.

## Πηγές
*
*
*
*
## Αναφορές

Ανδρονικος
Κατηγορία:Βυζαντινοί στρατηγοί
Κατηγορία:Δομέστικοι των Σχολών
Κατηγορία:Βυζαντινοί του 13ου αιώνα
Κωνσταντίνος Παλαιολόγος (γιος Ανδρόνικου)

Ο **Κωνσταντίνος Παλαιολόγος** (απεβ. 1271) ήταν ο νεότερος, ετεροθαλής αδελφός του Μιχαήλ Η΄ Αυτοκράτορα των Ρωμαίων. Κατείχε τους τίτλους του καίσαρος και του σεβαστοκράτορος.

## Βιογραφία
Ήταν γιος του Ανδρόνικου μεγάλου δομεστίκου (αρχιστρατήγου) της Νίκαιας και της δεύτερης συζύγου του.

Το 1259 ο αδελφός του Μιχαήλ Η΄ του απένειμε τον τίτλο του *καίσαρος* και το επόμενο έτος τον τίτλο του *σεβαστοκράτορος*. Το 1261 ανακτήθηκε η Κωνσταντινούπολη. Ήταν διοικητής των Ρωμαϊκών στρατευμάτων στην εκστρατεία εναντίον του πριγκιπάτου της Αχαΐας στη μάχη της Πρινίτσας ηττήθηκε. Είχε ήδη φύγει από την περιοχή το 1263/64, όταν έγινε η μάχη στο Μακρυπλάγι. 

Αργότερα έγινε μοναχός με το όνομα Καλλίνικος και απεβίωσε το 1271.

## Οικογένεια
Νυμφεύτηκε π. το 1259/60 την Ειρήνη Βράναινα Παλαιολογίνα και είχε τέκνα:
* Μιχαήλ.
* Ανδρόνικος.
* Μαρία, παντρεύτηκε τον Ισαάκιο (Κομνηνό Δούκα) Τορνίκη.
* Θεοδώρα, παντρεύτηκε τον Ιωάννη Συναδινό.
* Σμίλτσενα, παντρεύτηκε τον Σμίλετς της Βουλγαρίας.

## Πηγές
* Γεώργιος Παχυμέρης, *Ρωμαϊκή Ιστορία*
* Γεώργιος Ακροπολίτης, *Χρονική Συγγραφή*
*
*
* Hooper, N. & Bennett, M., *The Cambridge Illustrated Atlas of Warfare* (Cambridge University Press, 1996) ISBN 0-521-44049-1, ISBN 978-0-521-44049-3
* 
* 'Typikon of Theodora Synadene for the Convent of the Mother of God Bebaia Elpis in Constantinople' (trans. Alice-Mary Talbot), from *Byzantine Monastic Foundation Documents: A Complete Translation of the Surviving Founder's Typika and Testaments*, Thomas, J. & Hero, A.C. (eds.) (Dumbarton Oaks Research Library and Collection, Washington D.C. 2000)

## Αναφορές

Κατηγορία:Σεβαστοκράτορες
Κατηγορία:Βυζαντινοί καίσαρες
Κωνσταντινος
Κατηγορία:Βυζαντινοί του 13ου αιώνα
Γεράσιμος Ανδρεάτος

Ο **Γεράσιμος Ανδρεάτος** (Αθήνα, 2 Οκτωβρίου 1962) είναι Έλληνας τραγουδιστής.

## Βιογραφία
Ο Γεράσιμος Ανδρεάτος γεννήθηκε στις 2 Οκτωβρίου του 1962 στην Αθήνα. Ο πατέρας του ήταν από την Κεφαλονιά και η μητέρα του από την Ικαρία. Ο ίδιος μεγάλωσε στη Γλυφάδα. Μία ελληνική ταινία με θέμα τη ζωή ενός μπουζουξή έμελλε να τον σημαδέψει και να μάθει να παίζει μπουζούκι. Το πρώτο μπουζούκι το αγόρασε ο πατέρας του όταν ο Γεράσιμος πήγαινε στην έκτη δημοτικού. Από μικρή ηλικία, άρχισε να παρακολουθεί μαθήματα μουσικής με τον Παναγιώτη Βεσμεδιώτη και τον Θέμη Παπαβασιλείου και φωνητικής με τον Φραγκίσκο Βουτσίνο, τον Τάσο Αποστόλου και τον Γιώργο Μισαηλίδη.  

Ξεκίνησε να τραγουδάει επαγγελματικά από το 1985 και από τότε έχει συνεργαστεί με τους: 

* Δήμητρα Γαλάνη, 
* Χάρις Αλεξίου, 
* Χρόνη Αηδονίδη, 
* Χάρη και Πάνο Κατσιμίχα, 
* Ελευθερία Αρβανιτάκη, 
* Τα παιδιά από την Πάτρα, 
* Ελένη Τσαλιγοπούλου, 
* Βαγγέλη Κορακάκη, 
* Πέτρο Ταμπούρη, 
* Αναστασία Μουτσάτσου, 
* Μελίνα Κανά, 
* Εργαστήρι Παλιάς Μουσικής, 
* Αλκίνοο Ιωαννίδη, 
* Χρήστο Νικολόπουλο, 
* Γιάννη Σπανό, 
* Κατερίνα Κούκα, 
* Γιάννη Μαρκόπουλο, 
* Γιώργο Χατζηνάσιο,
* Χρήστο Λεοντή και 
* Παντελή Θαλασσινό.

Η πρώτη του δισκογραφική δουλειά κυκλοφόρησε το 1991, αλλά η συμμετοχή που τον έκανε ευρύτερα γνωστό ήταν στο δίσκο του Βαγγέλη Κορακάκη *Λαύριο* του 1993. Έχει συμμετάσχει στους δίσκους *Μισμαγιά* σε επιμέλεια του Πέτρου Ταμπούρη, *Οι Βετεράνοι Του Ρεμπέτικου*, *Η Δήμητρα Γαλάνη Στο Χάραμα*, *Τα Πορφυρά Καμπάγια* και *Χάδια Και Καρφιά* των Πέτρου Ταμπούρη και Θοδωρή Γκόνη, *Πασπαρτού* του Λάκη Παπαδόπουλου, *Παντελώς Χειροποίητα* του Παντελή Αραμπατζή και *Αναγέννηση* του Γιάννη Μαρκόπουλου.

Ο Γεράσιμος Ανδρεάτος θεωρείται από τους πιο χαρακτηριστικούς τραγουδιστές της εποχής του, μία γνήσια λαϊκή φωνή που ξεχωρίζει για τις εξαιρετικές ερμηνείες, με σημαντική καριέρα και μεγάλη προσωπική δισκογραφία στον χώρο της έντεχνης λαϊκής μουσικής. Είναι πατέρας τριών παιδιών.

## Παραπομπές


## Εξωτερικοί σύνδεσμοι
*Γεράσιμος Ανδρεάτος: «Κάτω από την ονομασία "έντεχνο" κρύβονται πολλοί κακότεχνοι!» Enter TV

Κατηγορία:Έλληνες τραγουδιστές
Κατηγορία:Έλληνες μουσικοί
Νικηφόρος Παλαιολόγος

Ο **Νικηφόρος Παλαιολόγος** (... - 18 Οκτωβρίου 1081) ήταν στρατηγός του 11ου αι. και ήταν ο αρχηγέτης του Οίκου των Παλαιολόγων.

## Βιογραφία
Είναι το πρώτο μέλος του Οίκου που έμελλε να δώσει τους τελευταίους Αυτοκράτορες των Ρωμαίων, από το 1259 και εξής. Πρώτα αναφέρεται κατά τη σύντομη βασιλεία του Ρωμανού Δ΄ Διογένη (1068-1071). Ήταν υποστηρικτής του Μιχαήλ Ζ΄ Δούκα, έτσι ήταν εχθρικός προς τον Ρωμανό Δ΄ και αντιστρατευόταν τον θείο του Μιχαήλ Ζ΄, δηλ. τον  Ιωάννη Δούκα και τον Μιχαήλ Ψελλό. 

Μετά την καταστροφική μάχη του Μαντζικέρτ το 1071 και την πτώση του Ρωμανού Δ΄, εστάλη στην Ανατολή εναντίον του Νορμανδού μισθοφόρου Ρουσέλ ντε Μπαγιέλ (Roussel de Bailleul), που είχε στασιάσει. Ο Νικηφόρος πρώτα συνέλεξε 6.000 μισθοφόρους από τη Γεωργία, αλλά στη μάχη εναντίον του Ρουσέλ οι Γεωργιανοί αυτομόλησαν και ηττήθηκε. Το 1077 καταγράφεται ως δούκας της Μεσοποταμίας. Αν και ήταν πιστός στον Μιχαήλ Ζ΄ Δούκα (1071-1078), επέτρεψε στον γιο του Γεώργιο Παλαιολόγο να συμμετάσχει στη στάση του Νικηφόρου (Γ΄) Βοτανειάτη, ο οποίος έγινε Αυτοκράτορας το 1078. Όταν το 1081 οι Κομνηνοί στασίασαν με αρχηγό τον Αλέξιο (Α΄), έμεινε πιστός στον Νικηφόρο Γ΄, όμως ο γιος του Γεώργιος και οι Δούκες υποστήριξαν τον Αλέξιο (Α΄). Όπως περιγράφει η Άννα Κομνηνή στην *Αλεξιάδα* της, όταν την 1η Απριλίου 1081 οι Κομνηνοί εισέβαλαν στην Κωνσταντινούπολη, ο πατέρας αντίκρυσε τον γιο του στις τάξεις τους. Ακόμη και τότε, ο Νικηφόρος Παλαιολόγος ζήτησε από τον Βοτανειάτη να του επιτρέψει τη διοίκηση της φρουράς των Βαράγγων για να υπερασπιστεί το Παλάτιο, αλλά ο Αυτοκράτορας δεν ήθελε να αντισταθεί. Τότε πρότεινε να υιοθετηθεί ο Αλέξιος (Α΄) από τον Νικηφόρο Γ΄ και ο πρώτος να είναι ουσιαστικός ηγεμόνας, ενώ ο δεύτερος να είναι τιμητικά μόνο. Ωστόσο η πρόταση απορρίφθηκε από τον Ιωάννη Δούκα και παραιτήθηκε ο Βοτανειάτης. 

Τελικά ο Νικηφόρος Παλαιολόγος αποδέχθηκε τον Αλέξιο Α΄ ως νέο Αυτοκράτορα  και τον συνόδευσε στην εκστρατεία του εναντίον του Ροβέρτου του Γυισκάρδου δούκα της Απουλίας και της Καλαβρίας. Πολέμησε και σκοτώθηκε στη μάχη του Δυρραχίου στις 18 Οκτωβρίου 1081 εναντίον των Νορμανδών. 
## Οικογένεια
Είχε δύο τέκνα:
* Γεώργιος, νοβελίσσιμος, στρατηγός, από τους κύριους υποστηρικτές του Αλέξιου Α΄ Κομνηνού. Νυμφεύτηκε την Άννα Δούκαινα, αδελφή της Ειρήνης, συζύγου του Αλεξίου Α΄. Γιοι του ήταν οι:
** Νικηφόρος, απόγονος του οποίου είναι ο Μιχαήλ Η΄ Παλαιολόγος. 
** Ανδρόνικος.
** Αλέξιος, νυμφεύτηκε την Άννα Κομνηνή Δούκαινα· επίσης απόγονός του είναι ο Μιχαήλ Η΄ Παλαιολόγος.
* Νικόλαος.
* Ρωμανός.

## Πηγές
*
*
## Αναφορές

Κατηγορία:Δυναστεία των Παλαιολόγων
Κατηγορία:Βυζαντινοί δούκες
Κατηγορία:Βυζαντινοί στρατιωτικοί
Κατηγορία:Βυζαντινοί του 11ου αιώνα
Λαμπρινός Βρανάς

Ο **Λαμπρινός Βρανάς** ήταν Κρητικός Μακεδονομάχος. Υπήρξε ένας από τους πρωτοπόρους του Μακεδονικού αγώνα, δίνοντας γι'αυτόν την ίδια του τη ζωή.

## Βιογραφία

Ο Λαμπρινός Βρανάς γεννήθηκε στον Καλλικράτη Σφακίων του Νομού Χανίων.

Το 1903 στρατολογήθηκε από τους Παύλο Μελά και Γεώργιο Τσόντο στο πρώτο αντάρτικο σώμα προερχόμενο από την ελεύθερη Ελλάδα που συγκροτήθηκε με σκοπό την ενθάρρυνση και τόνωση των Μακεδόνων για ένοπλη αντίσταση εναντίον της βουλγαρικής προπαγάνδας και της δράσης των Βούλγαρων κομιτατζήδων. Το σώμα αυτό, αποτελούμενο από συνολικά 10 άνδρες, πέρασε την ελληνοτουρκική μεθόριο και εισήλθε στη Δυτική Μακεδονία στις 13 Ιουνίου. Εκτός από τον Βρανά, μέλη του ήταν οι Κρήτες Ευθύμιος Καούδης, Γεώργιος Πέρος, Γεώργιος Δικώνυμος-Μακρής, Γεώργιος Σεϊμένης, Γεώργιος Ζουρίδης, Γεώργιος Στρατινάκης, Ευστράτιος Μπονάτος, Μανούσος Καντουνάτος και Νικόλαος Δουκάκης.
Στη Μακεδονία τους υποδέχθηκε ο Μητροπολίτης Καστοριάς Γερμανός Καραβαγγέλης, ο οποίος για μεγάλο χρονικό διάστημα ζητούσε από την Ελλάδα να στείλει στην περιοχή ένοπλα σώματα ώστε να μην πέσει η Μακεδονία στα χέρια των Βούλγαρων. Μετά από ένα μήνα παραμονής, το σώμα αυτό επέστρεψε στην Αθήνα, αφήνοντας πίσω του έναν νεκρό, τον Γεώργιο Σεϊμένη, ο οποίος έχασε τη ζωή του σε συμπλοκή με τους Βούλγαρους.

Ο Βρανάς επανήλθε στη Μακεδονία και τον Οκτώβριο του 1904 ήταν παρών στο περιστατικό που κόστισε τη ζωή του Παύλου Μελά.
Στις 17 Μαΐου του 1905, ο Βρανάς ήταν επικεφαλής αποσπάσματος περίπου 20 ανδρών, κινούμενος καθ' οδόν προς Μορίχοβο. Η παρουσία του αποσπάσματός του προδόθηκε στους Τούρκους από Βούλγαρους, με αποτέλεσμα να περικυκλωθεί από τον τουρκικό στρατό στο χωριό Μπελκαμένη (σημερινή Δροσοπηγή). Ακολούθησε μάχη κατά την οποία σκοτώθηκαν τα περισσότερα μέλη του αποσπάσματος, μεταξύ των οποίων και ο ίδιος ο Βρανάς.

## Παραπομπές


Κατηγορία:Μακεδονομάχοι
Οσσετική Βικιπαίδεια

Η **Οσετική Βικιπαίδεια** (οσετικά: Ирон Википеди) είναι η έκδοση της Βικιπαίδειας στην οσετική γλώσσα. Δημιουργήθηκε στις 28 Φεβρουαρίου 2005. Έχοντας 11.135 λήμματα τον Νοέμβριο του 2018, είναι η 138η μεγαλύτερη Βικιπαίδεια στον αριθμό λημμάτων. Από τη δημιουργία της έχει χαρακτηρισθεί ως *«πιθανώς η μόνη ιστοσελίδα που γράφεται εξολοκλήρου στα οσετικά»*

Στις 3 Μαρτίου 2010 η Οσετική Βικιπαίδεια έγινε πρωτοσέλιδο στις τοπικές εφημερίδες για την επίτευξη ενός διπλού οροσήμου: των 5 ετών λειτουργίας και της υπερβάσεως των 5.000 λημμάτων.

## Παραπομπές


## Εξωτερικοί σύνδεσμοι
* 
* Έκδοση της Οσετικής Βικιπαίδειας για κινητά (Οσετικά)
* Ирон Википедийы минæварад Πρεσβεία της Οσετικής Βικιπαίδειας (Οσετικά)

Οσετικ
Σαχατική Βικιπαίδεια

Η **Σαχατική Βικιπαίδεια** (σαχά: Сахалыы Бикипиэдьийэ, Saxalıı Vikipəçiyə) είναι η έκδοση της Βικιπαίδειας στη γλώσσα σαχά. Δημιουργήθηκε στις 26 Μαΐου 2008 και έφτασε τα 5.000 λήμματα στις 10 Οκτωβρίου 2009. Σήμερα (Δεκέμβριος 2018) έχει περισσότερα από 11.800 λήμματα, κατατασσόμενη στην 133η θέση από αυτή την άποψη ανάμεσα σε όλες τις γλωσσικές εκδόσεις της Βικιπαίδειας.

Σαχατικ
Χονσού (θεός)

Ο **Χονσού** είναι ο αρχαίος αιγύπτιος θεός του φεγγαριού. Το όνομά του σημαίνει «ταξιδιώτης» και αυτό μπορεί να σχετίζεται με το νυχτερινό ταξίδι της σελήνης στον ουρανό. Μαζί με τον Θωθ σήμανε το πέρασμα του χρόνου. Ο Χονσού συνέβαλε στη δημιουργία της νέας ζωής σε όλα τα πλάσματα. Στη Θήβα της Αιγύπτου σχημάτιζε μέρος μιας οικογενειακής τριάδας (τη "Θηβαϊκή Τριάδα") με την μητέρα του Μουτ και τον πατέρα του Άμων.

Κατηγορία:Τριάδα των Θηβών
Σφοδρίας

Ο **Σφοδρίας** ήταν Σπαρτιάτης πρόκριτος, αρμοστής στις Θεσπιές, με την εντολή να συγκροτήσει μισθοφορικό στρατό (378 π.Χ.). Ο Σφοδρίας επιχείρησε, χωρίς την άδεια της Σπάρτης, να καταλάβει τον Πειραιά, σε εποχή που η Σπάρτη δε βρισκόταν σε εμπόλεμη κατάσταση με την Αθήνα. Οι Αθηναίοι αντέδρασαν και η Σπάρτη, για να τους καθησυχάσει, τον καθαίρεσε. Ο Σφοδρίας δικάστηκε αλλά αθωώθηκε γιατί συγγένευε και με τους δυο βασιλιάδες της Σπάρτης. Οι Αθηναίοι αγανάκτησαν τόσο πολύ, ώστε συμμάχησαν με τους Θηβαίους. Ο Σφοδρίας σκοτώθηκε στη μάχη των Λεύκτρων (371 π.Χ.), πολεμώντας ως αξιωματικός του στρατού της Σπάρτης.

## Παραπομπές


Κατηγορία:Σπαρτιάτες
Κογιότ (μυθολογία)

Ο **Κογιότ** είναι ένας μυθολογικός χαρακτήρας κοινός για πολλούς πολιτισμούς των αυτοχθόνων λαών της Βόρειας Αμερικής, με βάση το ζώο κογιότ (Canis latrans). Αυτός ο χαρακτήρας είναι συνήθως αρσενικός και είναι γενικά ανθρωπομορφικός αν και μπορεί να έχει κάποια σωματικά χαρακτηριστικά από κογιότ, όπως τη γούνα, τα μυτερά αυτιά, τα κίτρινα μάτια, την ουρά και τα κοφτερά νύχια. Οι μύθοι και οι θρύλοι που περιλαμβάνουν τον Κογιότ ποικίλλουν σε μεγάλο βαθμό από πολιτισμό σε πολιτισμό.

Ο Κογιότ έχει πολλά χαρακτηριστικά με τη μυθολογική φιγούρα του Κορακιού. Ο Κογιότ θεωρείται επίσης ως έμπνευση για ορισμένες φυλές.

Κατηγορία:Γιουνγκιανά αρχέτυπα
Κατηγορία:Μυθολογικά κυνοειδή
Κατηγορία:Θεότητες της απάτης και της πονηριάς
Διοργανώσεις Ε.Π.Σ. Τρικάλων 2016–17

Για την **περίοδο 2016–17**, η Ένωση Ποδοσφαιρικών Σωματείων Τρικάλων είναι η διοργανώτρια αρχή, υπεύθυνη για τη διεξαγωγή των καθιερωμένων ποδοσφαιρικών διοργανώσεων, του πρωταθλήματος και του κυπέλλου, στο νομό Τρικάλων.

Η πρωταθλήτρια ομάδα της ΕΠΣ Τρικάλων προβιβάζεται στη Γ΄ Εθνική ερασιτεχνική κατηγορία.

Ο θεσμός του κυπέλλου, αποτελεί ταυτόχρονα την πρώτη φάση του Κυπέλλου Ερασιτεχνών της ΕΠΟ. Η ομάδα που ανακηρύσσεται κυπελλούχος ΕΠΣ Τρικάλων, αποκτά το δικαίωμα συμμετοχής στο Κύπελλο Ερασιτεχνών.

## Πρωτάθλημα

Κατά την αγωνιστική περίοδο 2016-17, το πρωτάθλημα ποδοσφαίρου ανδρών της ΕΠΣ Τρικάλων είχε την ακόλουθη δομή:
* Α' κατηγορία με 18 ομάδες (ένας όμιλος)
* Α1 κατηγορία με 35 ομάδες (δύο όμιλοι των 17/18 ομάδων)
* Β' κατηγορία με 24 ομάδες (τρεις όμιλοι των 8 ομάδων).

### Α' κατηγορία
Το πρωτάθλημα ξεκίνησε με τη συμμετοχή 18 ομάδων. Ο ΑΟ Προδρόμου παραιτήθηκε πριν την έναρξη του πρωταθλήματος.  

Πηγές: epst.gr goaltrikala.gr

### Α1 Κατηγορία
2 όμιλοι των 17 και 18 ομάδων. Από κάθε όμιλο οι 2 πρώτοι ανεβαίνουν κατηγορία , οι 3 τελευταίοι υποβιβάζονται στην Β' 
#### 1ος όμιλος

Πηγή: ΕΠΣ Τρικάλων goaltrikala.gr

#### 2ος όμιλος

Πηγή: ΕΠΣ Τρικάλων goaltrikal.gr

### Β΄ Κατηγορία
**Α' Όμιλος**

**Β' Όμιλος**

Τρεις ομάδες ισοβάθμησαν στην πρώτη θέση με 33β. Ο ΑΟ Φωτεινού κατέλαβε την πρώτη θέση και στο μπαράζ για την 2η θέση ο ΑΟ Βυτουμά επικράτησε του Κεραυνού Βασιλικής. 
**Γ' Όμιλος**

Πηγή: sporttrikala.gr

## Κύπελλο

Στο θεσμό του κυπέλλου συμμετέχουν τα σωματεία της Ε.Π.Σ. Τρικάλων. Η διοργάνωση ολοκληρώθηκε στις 18 Μαρτίου 2017 με τον τελικό. Το τρόπαιο κατέκτησε η Α.Ο. Διγενής Νεοχωρίου.

### Τελικός

## Παραπομπές


## Εξωτερικοί σύνδεσμοι

* 

Κατηγορία:Ε.Π.Σ. Τρικάλων
Κατηγορία:Εγχώρια ποδοσφαιρικά πρωταθλήματα 2016–2017
Κατηγορία:Εγχώρια ποδοσφαιρικά κύπελλα 2016-2017
Χριστόφορος, δούκας του Λόλλαντ

Ο **Χριστόφορος, δούκας του Λόλλαντ** (δανικά: *Christopher Valdemarsen*, 1341 - 11 Ιουνίου 1363) ήταν μεγαλύτερος γιος και παιδί του βασιλιά Βάλντεμαρ Δ΄ της Δανίας και  της συζύγου του Χέλβιγκ του Σλέσβιχ, διορίστηκε (1359) δούκας του Λόλλαντ και διάδοχος του θρόνου της Δανίας.
Αναφέρεται για πρώτη φορά όταν στάλθηκε από τον πατέρα του (1354-1355, 1358) στην Νίμποργκ προκειμένου να διαπραγματευτεί με τους επαναστατημένους κατοίκους της Γιουτλάνδης, διορίστηκε στην συνέχεια από τον πατέρα του δούκας του Λόλλαντ και διάδοχος του θρόνου των Δανών και των Σλάβων, συμμετείχε ενεργά στους πολέμους του πατέρα του στην Σκανία. Στην διάρκεια του πολέμου του Έλσινγκμποργκ (1362) τραυματίστηκε σοβαρά, σύμφωνα με χρονικογράφους δέχτηκε μια πέτρα στο κεφάλι που του έφερε μεγάλη διανοητική διαταραχή,  πέθανε την επόμενη χρονιά στην Κοπεγχάγη πιθανότατα από τα τραύματα. 

Σε αντίθεση με τους γονείς του ο Χριστόφορος δεν τάφηκε στο αβαείο του Σόρο μαζί με τους γονείς του αλλά στον Καθεδρικό ναό του Ροσκίλντε μαζί με την μικρότερη αδελφή του Μαργαρίτα Α΄ της Δανίας, στον τάφο του υπάρχει μια αλαβάστρινη μορφή ενός βαριά οπλισμένου νέου ιππότη με τις ασπίδες της Δανίας, του Άλλαντ και του Λόλλαντ. Το μνημείο του καταστράφηκε κατά την διάρκεια της Μεταρρύθμισης αλλά η αλαβάστρινη μορφή του αποκαταστάθηκε (1879) από τον γλύπτη Βίλχελμ Βίσσεν. 

## Πρόγονοι

## Παραπομπές



## Πηγές
*Jörgensen Ellen: Valdemar Atterdag. Utvalg af kilder. Copenhagen 1911.
*Gottfrid Carlsson (1945). Medeltidens nordiska unionstanke. Stockholm: Gebers. 
*Nordisk familjebok (1911), band 14, s. 1453–1454 

## Εξωτερικοί σύνδεσμοι
*Χριστόφορος
*Βιογραφικό Λεξικό της Δανίας
*Οπλισμένος Χριστόφορος

Κατηγορία:Οίκος των Έστριντσεν
Κατηγορία:Πρίγκιπες της Δανίας